Bi ha diferents hipotesis sobre a etimolochía d'a palabra amariello. A més común la fa derivar d'o latín AMARUS ("triste", "amargo"), con o sufixo -ELLU (que en aragonés esdeviene -iello). D'esta traza a color amariella se relacionaría con a muerte y con as malautías luengas. L'aragonés s'alinia en este aspecto con as luengas ibero-romances galaico-portugués ((a)marelo), astur-leyonés (mariellu) y castellán (amarillo), a diferencia d'as luengas galo-romances occitán (auriòl, jaune) y francés (jaune), y o catalán (groc, d'o latín CROCUS, "zafrán").